CELEX: C2007/095/109
Language: el
Date: 2007-04-28 00:00:00
Title: Υπόθεση T-78/07: Προσφυγή της 8ης Μαρτίου 2007 — IXI Mobile κατά ΓΕΕΑ — Klein (IXI)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/54
            
         Προσφυγή της 8ης Μαρτίου 2007 — IXI Mobile κατά ΓΕΕΑ — Klein (IXI)
   (Υπόθεση T-78/07)
   (2007/C 95/109)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: IXI Mobile, Inc (Redwood City, Ηνωμένες Πολιτείες) (εκπρόσωπος: S. Malynicz, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Jochen und Eckhard Klein GbR (Olching, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών της 11ης Ιανουαρίου 2007 στην υπόθεση R 796/2006-2 με την οποία απορρίφθηκε η προσφυγή·
            
         
               —
            
            
               να καταδικάσει το ΓΕΕΑ και την αντίδικο στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «IXI »για προϊόντα της κλάσεως 9 — Αίτηση αριθ. 723 140
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Jochen und Eckhard Klein GbR
   
      Αντιταχθέν δικαίωμα επί σήματος ή σημείου: Το κοινοτικό λεκτικό σήμα «ixi »για προϊόντα της κλάσεως 9
   
      Απόφαση του τμήματος ανακοπών: Ανακοπή δεκτή για τα επίδικα προϊόντα
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Η ανακόπτουσα δεν προσκόμισε απόδειξη της ομοιότητας μεταξύ των αντιστοίχων προϊόντων· το τμήμα προσφυγών σχημάτισε αδικαιολόγητα ευρεία αντίληψη όσον αφορά το πεδίο προστασίας του προγενεστέρου σήματος και δεν ανέλυσε ορθά τα κριτήρια που διέπουν την εκτίμηση του παρομοίου χαρακτήρα των προϊόντων. Επιπλέον, το τμήμα προσφυγών έλαβε υπόψη τους λόγους που υπαγόρευσαν στην προσφεύγουσα την επιλογή του σήματός της, στοιχείο το οποίο κατά την προσφεύγουσα δεν ασκεί επιρροή.